Oficiālais Vēstnesis L 347 , 23/12/1998 Lpp. 0031 - 0032



Komisijas Regula (EK) Nr. 2788/98 (1998. gada 22. decembris), ar ko attiecībā uz atļaujas atsaukšanu dažiem augšanas stimulatoriem groza Padomes Direktīvu 70/524/EEK par barības piedevām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Austrijas, Somijas un Zviedrijas Pievienošanās aktu un jo īpaši tā 151. pantu saistībā ar XV pielikuma VII sadaļas E daļas 4. punktu, kā arī grozījumus Eiropas Savienības dibināšanas līgumos, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Direktīvu 98/19/EK [2], un jo īpaši tās 11. panta 3. punktu, tā kā saskaņā ar Pievienošanās akta XV pielikumu Zviedrijai bija atļauts līdz 1998. gada 31. decembrim atstāt spēkā savus tiesību aktus, kas bija spēkā pirms pievienošanās, attiecībā uz tādu piedevu izmantošanas aizliegumu barībā, kas pieder augšanas stimulatoru grupai; tā kā 1997. gada 10. aprīlī un 1998. gada 2. februārī tā iesniedza korekciju pieteikumus attiecībā uz karbadoksu un olakvindoksu, pievienojot sīki izstrādātu zinātnisku pamatojumu; tā kā Komisijai ne vēlāk kā 1998. gada 31. decembrī ir jāpieņem lēmums par Zviedrijas iesniegtajiem korekciju pieteikumiem; tā kā saskaņā ar Direktīvas 70/524/EEK 11. pantu dalībvalsts, kurai jaunas informācijas dēļ vai pēc informācijas pārvērtēšanas, kas veikta kopš attiecīgo noteikumu pieņemšanas, ir pamatots iemesls uzskatīt, ka, izmantojot vienu no minētajā direktīvā uzskaitītajām piedevām, tas rada draudus dzīvnieku vai cilvēku veselībai vai videi, var uz laiku apturēt atļauju izmantot minēto piedevu; tā kā Nīderlandes Karaliste 1997. gada 6. septembrī aizliedza savā teritorijā izmantot dzīvnieku barībā karbadoksu; tā kā tā 1997. gada 18. jūlijā paziņoja pārējām dalībvalstīm un Komisijai minētā lēmuma sīki izstrādāto pamatojumu; tā kā saskaņā ar Direktīvas 70/524/EEK 3.a panta b) punktu atļauju attiecībā uz vielu neizsniedz, ja, ievērojot tās lietošanas nosacījumus, tai ir kaitīga ietekme uz cilvēku vai dzīvnieku veselību; tā kā Komisija apspriedās ar Dzīvnieku ēdināšanas zinātnisko komiteju (SCAN) par to, vai, ņemot vērā Komisijas rīcībā esošo informāciju, hinoksalīna-N-dioksīda karbadoksa un olakvindoksa izmantošana neapdraud patērētājus, darbiniekus vai pašus dzīvniekus; tā kā, izpētījusi Komisijas iegūto informāciju, SCAN savā 1998. gada 10. jūlijā sniegtajā atzinumā norādīja, ka tās viedoklis ir tāds pats kā iepriekš attiecībā uz hinoksalīna-N-dioksīda karbadoksa un olakvindoksa pieļaujamību iepriekš noteiktajos lietošanas nosacījumos; tā kā tomēr SCAN atzina to, ka laboratorijas testos ar izmēģinājuma dzīvniekiem neviena no šīm divām vielām nav izrādījusies ideāli droša un ir maz ticams, ka nākotnē varētu tikt izstrādātas kādas citas piedevas ar šādām genotoksiskām īpašībām; tā kā SCAN atzina, ka karbadokss ir genotoksisks un kancerogēns attiecībā pret grauzējiem un olakvindokss ir genotoksisks un tumorogēns attiecībā pret grauzējiem; tā kā SCAN konstatē un Komisija tam pilnīgi piekrīt, ka iespējamā darbinieku saskare ar kaitīgām vielām ir neapšaubāms apdraudējums, jo viņi ir pakļauti mātes molekulu iedarbībai; tā kā personas, kas dzīvnieku barības rūpnīcās apmaina gaisa filtru elementus, ir īpaši genotoksiski vai kancerogēni apdraudētas, jo var nonākt saskarē ar mātes molekulām caur ādu vai ieelpojot; tā kā ir iespējams, ka personas, kas ir pakļautas piedevu iedarbībai rūpnīcās vai fermās, absorbē mātes vielas; tā kā SCAN apzinās, ka ir jāievēro daudzi nosacījumi, pirms šīs vielas var droši lietot; tā kā SCAN vēlētos zināt, vai šie nosacījumi faktiski tiek ievēroti; tā kā SCAN jo īpaši iesaka pārvērtēt karbadoksa un olakvindoksa iedarbību darba vietā un veikt epidemioloģiskos pētījumus par tādu darbinieku veselības stāvokli, kas bijuši pakļauti barības piedevu iedarbībai; tā kā Komisija ir pārliecināta, ka, lai cik zems būtu genotoksiskās piedevas slieksnis, tas nemazinātu apdraudējumu attiecībā uz patērētāju, jo pat mazs barības piedevas atlieku daudzums var provocēt mutāciju, kas izraisa tumorus; tā kā tāpēc patērētāju drošību nav iespējams nodrošināt, nosakot atsaukšanas termiņu; tā kā Komisija ir pārliecināta, ka ar preparātu sastāva precīzu aprakstu un ieteikumiem valkāt maskas un aizsargtērpus nepietiek, lai nodrošinātu darbinieku aizsardzību rūpnīcās vai lauku saimniecībās; tā kā Komisijai ir ziņots par gadījumiem, kad, neievērojot aizsargpasākumus, lopkopji ir nonākuši saskarē ar genotoksiskām un potenciāli kancerogēnām mātes vielām caur ādu vai ieelpojot; tā kā būtu jāatsauc atļaujas izmantot augšanas stimulatorus karbadoksu un olakvindoksu, ņemot vērā to iespējamo kaitīgo ietekmi uz cilvēku veselību; tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO REGULU. 1. pants Direktīvas 70/524/EEK B pielikumā svītro ierakstus par šādiem augšanas stimulatoriem: "— Karbadokss, — Olakvindokss" . 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šo regulu piemēro no 1999. gada 1. janvāra. Tomēr gadījumā, ja kāda dalībvalsts nav saskaņā ar Kopienas tiesību aktiem šīs regulas spēkā stāšanās dienā aizliegusi vienu vai vairākus augšanas stimulatorus, kas minēti šīs regulas 1. pantā, tad šis augšanas stimulators vai stimulatori joprojām ir atļauti attiecīgajā dalībvalstī līdz 1999. gada 31. augustam. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 22. decembrī Komisijas vārdā — Komisijas loceklis Franz Fischler [1] OV L 270, 14.12.1970., 1. lpp. [2] OV L 96, 28.3.1998., 39. lpp. --------------------------------------------------